Document ID: /roh_data/filtered/fineweb-2-filterrobots_roh.jsonl.gz/64454

Avantag da chasa per Nevin Galmarini
Eir Nevin Galmarini (d’immez sül podest), victur da la medaglia d’or als Gös olimpics da Pyeongchang, s’ha annunzchà per las cuorsas da la Coppa mundiala FIS snowboard a Scuol (fotografia: mad).
Bundant 100 partecipantas e partecipants saran da la partida al final da la Coppa mundiala FIS da snowboard alpin a Scuol. Ils organisatuors speran chi detta cuorsas plain tensiun. Festagiada vain in quist’occasiun eir la medaglia d’or da Nevin Galmarini.